open-index/open-wikipedia-markdown huggingface dataset:
மியான்மரில் வங்காள இந்துக்கள்

[thumb|இரங்கூனில் [துர்கா பூஜை திருவிழாவுக்காக வங்காள இந்துக்கள் கூடினர், சுமார் கி.பி.1941-42]]
**மியான்மரில் வங்காள இந்துக்கள்** (*Bengali Hindus in Myanmar*) மியான்மரில் உள்ள வங்காள இந்துக்களின் வரலாறு இடைக்காலத்தில் இருந்து தொடங்குகிறது. அரகானிய மன்னர்கள் வங்காளத்திலிருந்து பிராமணர்களை சோதிடர்களாகவும், தொம்பன்களை அரக்கானில் உள்ள அடுக்குத் தூபிகளை சுத்தம் செய்பவர்களாகவும் கொண்டு வந்தனர். பர்மிய இராச்சியத்தை ஆங்கிலேயர்கள் இணைத்த பிறகு, வங்காள இந்துக்கள் பல்வேறு பதவிகளில் பணிபுரிய பிரித்தானிய பர்மாவிற்கு வந்தனர். நிர்வாகத்தில் பெரிய பிரிவு அதிகாரிகளாக இருந்தனர். அதே நேரத்தில் ஒரு சிறிய அளவிளான மக்கள் பல்வேறு திட்டங்களில் தொழிலாளர்களாக வந்னர். 1920 களில், இரங்கூன், மண்டலை, மாவலமயீனி, பேசின் மற்றும் சிட்டவே போன்ற நகர்ப்புற மையங்களில் வங்காள இந்துக்கள் செழிப்பான ஒரு சமூகமாக இருந்தனர். 1930களின் பிற்பகுதியில் இந்திய எதிர்ப்பு இயக்கங்களில் தொடங்கி, வங்காள இந்துக்கள் நூற்றுக்கணக்காக பிரித்தானிய பர்மாவை விட்டு வெளியேறத் தொடங்கினர். சுதந்திரத்திற்குப் பிறகு, குறிப்பாக 1962 ஆட்சி கவிழ்ப்புக்குப் பிறகு, ஏராளமான வங்காள இந்துக்கள் இந்தியாவுக்குச் சென்றனர்.

தற்போது, வங்காள இந்து மக்கள் யங்கோன் மற்றும் சிட்டவே நகரங்களிலும், இராகினி மாநிலத்தின் சில அரை நகர்ப்புற மற்றும் கிராமப்புறங்களிலும் குவிந்துள்ளனர். பல்வேறு ஆதாரங்களில் மேற்கோள் காட்டப்பட்ட மதிப்பிடப்பட்ட மக்கள் தொகை 10,000 முதல் 56,000 வரை இருக்கும். 1982 ஆம் ஆண்டு சட்டத்தின்படி வங்காள இந்துக்கள் முழு குடிமக்களாக அங்கீகரிக்கப்படவில்லை. ஆனால் தேசிய சரிபார்ப்புக்கான அடையாள அட்டையை வைத்திருக்க இவர்களுக்கு உரிமை உண்டு.

## அடையாளம்
மியான்மரில், ரோகிங்கியாக்களின் குடியுரிமை பிரச்சினை வங்காள இந்து மக்களிடையே அடையாள நெருக்கடிக்கு வழிவகுத்துள்ளது. ரோகிங்கியாக்கள் தங்களை அடையாளப்படுத்த ரோகிங்கியா என்ற வார்த்தையைப் பயன்படுத்த விரும்புகிறார்கள். மியான்மர் அதிகாரிகள் இவர்களை வங்காளிகள் என்ற வார்த்தையைப் பயன்படுத்துமாறு வலியுறுத்துகின்றனர். ரோகிங்கியாக்கள் சட்டவிரோதமாக வங்காளதேசத்தில் குடியேறியவர்களாக கருதப்படுவதால், இராகினி மாநிலத்தில் உள்ள வங்காள இந்துக்கள் தங்களை அடையாளப்படுத்த வங்காளி என்ற வார்த்தையைப் பயன்படுத்துவதைத் தவிர்க்கிறார்கள். அவர்கள் தங்களை பர்மிய இந்துக்கள் என்று அடையாளப்படுத்த விரும்புகிறார்கள்.

சமீப காலங்களில், வங்காள இந்துக்கள் ரோகிங்கியாக்களிலிருந்து தங்களை வேறுபடுத்திக் காட்டுவதற்காக சிறிய கைப்பட்டைகளை அணியத் தொடங்கியுள்ளனர். வங்காள இந்து பெண்கள் ரோகிங்கியாக்களிலிருந்து தங்களை வேறுபடுத்திக் காட்ட பொட்டு அணியத் தொடங்கியுள்ளனர்.

## துன்புறுத்தல்
1962இல் ஆட்சி கவிழ்ப்புக்குப் பிறகு, சுமார் 300,000 இந்தியர்கள் மியான்மரை விட்டு வெளியேற வேண்டிய கட்டாயம் ஏற்பட்டது. திருப்பி அனுப்பப்பட்டவர்களில் கிழக்கு வங்காள வம்சாவளியைச் சேர்ந்வங்காள இந்துக்களும் அடங்குவர். திரும்பி வந்த வங்காள இந்து மக்கள் மேற்கு வங்காளத்தின் 24 பர்கானாஸ் மாவட்டத்தில் உள்ள கமர்ஹதி, பராசத், பங்கான் மற்றும் ஹஸ்னாபாத் ஆகிய நான்கு முகாம்களில் குடியேறினர்.

## மேற்கோள்கள்

பகுப்பு:மியான்மார்
ஐக்கிய நாடுகள் பாதுகாப்பு அவையின் இடைக்காலப் படைகள் (லெபனான்)

**லெபனானில் ஐக்கிய நாடுகள் பாதுகாப்பு அவையின் இடைக்காலப் படைகள்** (*United Nations Interim Force in Lebanon*), லெபனான்-இஸ்ரேல் எல்லைப்புறத்தில் தெற்கு லெபனானில் உள்ள  நகோரா நகரத்தில், 19 மார்ச் 1978 முதல்,   ஐக்கிய நாடுகள் பாதுகாப்பு அவையின் இடைக்கால அமைதி காக்கும் படைகளின் தலைமையகம் செயல்படுகிறது.  இதன் நோக்கம் ஹிஸ்புல்லா இராணுவமயமாக்கலை நிறுத்த உறுதிப்படுத்தவும், கிளர்ச்சியாளர்கள் மற்றும் ஆயுதக் கடத்தலுக்கு எதிராக,லெபனான் இராணுவ நடவடிக்கைகளுக்கு ஆதரவளிக்கவும், லெபனான் அரசாங்கம்  இப்பகுதியில் அதன் அதிகாரத்தை மீட்டெடுப்பதே ஆகும். 
ஐக்கிய நாடுகளின் பாதுகாப்பு அவையில் தீர்மானங்கள் 425 மற்றும் 426 மூலம் 19 மார்ச் 1978 இல் நிறுவப்பட்ட ஐ.நா. அமைதி காக்கும் பணியாகும். லெபனான் அரசாங்கம் அப்பகுதியில் தனது அதிகாரத்தை மீட்டெடுக்கும் என்பதை உறுதிப்படுத்துவதற்காக  இந்த அமைதிப்படை 1978ல் தெற்கு லெபனானில் பாலஸ்தீனிய கிளர்ச்சி மற்றும் லெபனான் உள்நாட்டுப் போரின் பின்னணியில் வந்தது.1982ல் லெபனான் மீதான இஸ்ரேலிய படையெடுப்பு மற்றும் 2000ல் லெபனானில் இருந்து இஸ்ரேல் வெளியேறியதன் காரணமாக அப்பகுதியில் இராணுவ வெற்றிடத்தை சரிசெய்ய வேண்டியிருந்தது. 

தெற்கு லெபனானில் உள்ள ஐ. நா அமைதிப் படையில் 46 நாடுகளைச் சேர்ந்த 10,500 வீரர்கள் உள்ளனர்.  தெற்கு லெபனானை  "அங்கீகரிக்கப்படாத ஆயுதம் ஏந்தியவர்களிடமிருந்து (ஹிஸ்புல்லா) பாதுகாக்கப்படுவதற்கு உதவும் பணியைக் கொண்டுள்ளது.

## மேற்கோள்கள்

## அடிக்குறிப்புகள்

## மேலும் படிக்க
* Bregman, Ahron (2002). *Israel's Wars: A History Since 1947*. London: Routledge. 
* Bruns, Sebastian (2012). UNIFIL's Maritime Task Force and Germany's Contribution, in: Auftrag Auslandseinsatz. Neueste Militärgeschichte an der Schnittstelle von Geschichtswissenschaft, Politik, Öffentlichkeit und Streitkräften. Im Auftrag des Militärgeschichtlichen Forschungsamtes herausgegeben von Bernhard Chiari, Freiburg i.Br., Berlin, Wien: Rombach, 480 S. (= Neueste Militärgeschichte. Analysen und Studien, 1), 48 Euro, .
* Mattelaer, Alexander (2009). &nbsp;, *Egmont Paper 34* Egmont-Koninklijk Instituut voor Internationale Betrekkingen

## வெளி இணைப்புகள்

* ஐக்கிய நாடுகளின் அமைதி காக்கும் படை
*UNIFIL – UN official mandate
* Welcome at Unifil
* UNIFIL Deployment Map
* UNIFIL site with Pictures & Stories from Irelands Involvement with UNIFIL.
*  Israeli forces again target UN peacekeepers in southern Lebanon
பகுப்பு:லெபனான்
நகோரா

**நகோரா** (*Naqoura*) (, தெற்கு லெபனான் பிரதேசத்தில் தெற்கு ஆளுநரகத்தில் உள்ள டயர் மாவட்டத்தில் அமைந்த ஒரு சிற்றூர் ஆகும். இது இஸ்ரேல்-லெபனான் எல்லைப்புறத்தில் உள்ளது. தெற்கு லெபனான் பகுதியில் லெபனான் அரசு இராணுவத்தை நிலை நிறுத்தவும்; ஹிஸ்புல்லா கிளர்ச்சியாளர்களை ஒடுக்கவும், இவ்வூரில் 23 மார்ச் 1978 முதல் ஐக்கிய நாடுகள் பாதுகாப்பு அவையின் இடைக்காலப் படைகளின் தலைமையகம் செயல்படுகிறது.
## மேற்கோள்கள்

## ஆதார நூல்கள்

*
* 
* 

## வெளி இணைப்புகள்
* Naqoura, Localiban
*Survey of Western Palestine, Map 3:  IAA, Wikimedia commons 

பகுப்பு:லெபனான் நகரங்கள்
லிம்பர் வனவிலங்கு காப்பகம்

**லிம்பர் வனவிலங்கு காப்பகம்** (*Limber Wildlife Sanctuary*) அல்லது காசிங் வனவிலங்கு காப்பகம் என்பது சம்மு-காசுமீரில் உள்ள ஒரு வனவிலங்கு காப்பகம் ஆகும். இங்கு அரிய மார்க்கோர் காட்டு ஆடுகளைப் பாதுகாப்பதில் கவனம் செலுத்தும் மாநிலத்தின் நான்காவது தேசியப் பூங்கா இதுவாகும். சம்மு-காசுமீர் அரசால் அறிவிக்கப்பட்டபடி இது சுற்றுச்சூழல் உணர்திறன் மண்டலத்தின் ஒரு பகுதியாகும்.

## அமைவிடம்
லிம்பர் வனவிலங்கு காப்பகம் சுனார் 26.00 சதுர மீட்டர் பரப்பளவைக் கொண்டுள்ளது. இது சம்மு-காசுமீரின் பாரமுல்லா மாவட்டத்தில் ஜீலமின் வடக்குக் கரையில் அமைந்துள்ளது. இது பாக்கித்தானுடன் இந்தியா வைத்திருக்கும் பன்னாட்டு அதிகார வரம்பான எல்லைக் கட்டுப்பாட்டுக் கோட்டிற்கு அருகில் உள்ளது. இது சிறிநகரிலிருந்து சுமார் 70 கி. மீ. தொலைவில் அமைந்துள்ளது.

## வனவிலங்குகள்
லிம்பர் வனவிலங்கு காப்பகம் மார்க்கோர் காட்டு ஆடுகளுக்கான பாதுகாப்பு களமாகும். மற்ற வகை ஆடுகளைத் தவிர, லிம்பர் வனவிலங்கு சரணாலயத்தில் இமயமலை கத்தூரி மான், சிறுத்தை மற்றும் பழுப்பு கரடிகள் உள்ளன. சுமார் 120 வகையான பறவைகளும் 20 வகையான பாலூட்டிகளும் இங்குக் காணப்படுகின்றன.

## புவிசார் சுற்றுச்சூழல் சேதம்
2005 அக்டோபர் 8 அன்று ஏற்பட்ட பூகம்பத்தின் போது தொலைதூரப் பகுதியில் உள்ள லிம்பர் வனவிலங்கு சரணாலயத்தில் புவி-சுற்றுச்சூழல் சேதம் ஏற்பட்டது. சம்மு-காசுமீர் அரசு பாதிக்கப்பட்ட குடும்பங்களுக்கு ரூ 30,000 மற்றும் புனரமைப்பு நோக்கங்களுக்காக ரூ 1 லட்சம் வழங்கியது.

## மேற்கோள்கள்

பகுப்பு:பாரமுல்லா மாவட்டம்
பகுப்பு:சம்மு காசுமீர் வனவிலங்கு காப்பகங்கள்
தூடூ

**தூடூ** (*Dudu*), இந்தியாவின் இராஜஸ்தான் மாநிலத்தில் 17 மார்ச் 2023 அன்று புதிதாக நிறுவப்பட்ட தூடூ மாவட்டத்தின் நிர்வாகத் தலைமையிட நகரம் ஆகும். இது மாநிலத் தலைநகரம் ஜெய்ப்பூருக்கு தென்மேற்கே 65 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 2618 குடும்பங்கள் கொண்ட தூடூ நகரத்தின் மக்கள் தொகை14,961 ஆகும். பாலின விகிதம் 1000 ஆண்களுக்கு 943 பெண்கள் வீதம் உள்ளனர். சராசரி எழுத்தறிவு 73.13% ஆக உள்ளது. பட்டியல் சாதியினரும் பட்டியல் பழங்குடியினரும் முறையே 2,924 மற்றும் 246 ஆக உள்ளனர்.
## மேற்கோள்கள்
 

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பன்மொழி (கணினி)

கணினியியலில், **பன்மொழி** (*polyglot*) என்பது பல நிரல் மொழிகளில் அல்லது கோப்பு வடிவங்களில் செல்லுபடியாகும் வகைகளில் எழுதப்படும் செய்நிரல் அல்லது துணைநிரல்கள் (அல்லது பிற கோப்புகள்) ஆகும். இந்தப் பெயர் பன்மொழிப் புலமை ஒப்பீடாக அழைக்கப்படுகிறது. ஒரு **பன்மொழிக் கோப்பு** இரண்டு அல்லது அதற்கு மேற்பட்ட வெவ்வேறு வடிவங்களிலிருந்து நிரல்தொடரி இணைப்பின் மூலம் உருவாக்கப்படுகிறது. 

## மேற்கோள்கள்

## வெளி இணைப்புகள்
*CSE HTML Validator for Windows with polyglot markup support 
*Benefits of polyglot XHTML5 

பகுப்பு:நிரலாக்கம்
பகுப்பு:கோப்பு வடிவங்கள்
நேற்று இன்று நாளை

**நேற்று இன்று நாளை** (*Netru Indru Naalai*) என்பது கீழ்கண்டவற்றைக் குறிக்கலாம்:

* ''நேற்று இன்று நாளை'' (1974 திரைப்படம்),  1974 திரைப்படம்
* ''நேற்று இன்று நாளை'' (2008 திரைப்படம்),  2008 திரைப்படம்
* ''நேற்று, இன்று, நாளை'' (இசை), மணிரத்னம் இசை  நிகழ்ச்சி

## மேலும் காண்க

* *[[இன்று நேற்று நாளை]]*,  2016 திரைப்படம்
அசோக்சிமெத்தேன்

**அசோக்சிமெத்தேன்** (*Azoxymethane*) என்பது C2H6N2O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். உயிரியல் ஆராய்ச்சியில் பயன்படுத்தப்படும் புற்றுநோய் மற்றும் நரம்பு நச்சியல் வேதிச் சேர்மம் ஆகும். இச்சேர்மம் அசோமெத்தேனின் ஆக்சைடு ஆகும்.  குறிப்பாக பெருங்குடல் புற்றுநோயைத் தூண்டுவதற்கு இது காரணியாக இருக்கும்.

## மேற்கோள்கள்

பகுப்பு:அமீன் ஆக்சைடுகள்
பகுப்பு:புற்றீணிகள்
வெள்ளி ஐப்போநைட்ரைட்டு

**வெள்ளி ஐப்போநைட்ரைட்டு** (Silver hyponitrite) Ag2N2O2 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். (Ag+)2[ON=NO]2− என்ற அமைப்பு வாய்ப்பாட்டாலும் இதை அடையாளப்படுத்தலாம். ஒற்றை இணைதிற வெள்ளி நேர்மின் அயனியும் ஐப்போநைட்ரைட்டு எதிர்மின் அயனியும் சேர்ந்து இச்சேர்மம் உருவாகிறது. இது ஒரு பிரகாசமான மஞ்சள் நிறத் திடப்பொருளாகும். நடைமுறையில் இது நீரில் கரையாது. இருமெத்தில் பார்மமைடு, டைமெத்தில் சல்பாக்சைடு உள்ளிட்ட பெரும்பாலான கரிம கரைப்பான்களிலும் இது கரையாது.

## தயாரிப்பு
வெள்ளி ஐப்போநைட்ரைட்டு 1948 ஆம் ஆண்டில் கண்டறியப்பட்டது.

தண்ணீரில் கரைக்கப்பட்ட சோடியம் ஐப்போநைட்ரைட்டுடன் வெள்ளி நைட்ரேட்டைச் சேர்த்து வினைபுரியச் செய்து வெள்ளி ஐப்போநைட்ரைட்டு தயாரிக்கப்படுகிறது.

:Na2N2O2 + 2AgNO3 → Ag2N2O2 + 2 NaNO3
அதிகப்படியான வெள்ளி நைட்ரேட்டு  பழுப்பு அல்லது கருப்பு நிற வீழ்படிவை அளிக்கிறது.

வெள்ளி நைட்ரேட்டுடன் சோடியம் இரசக்கலவையச் சேர்த்து வினைபுரியச் செய்தும் வெள்ளி ஐப்போநைட்ரைட்டு தயாரிக்கப்படுகிறது.

## பண்புகள்
செறிவூட்டப்பட்ட கார ஐப்போநைட்ரைட்டு கரைசல்களில் வெள்ளி ஐப்போநைட்ரைட்டு குறைவாக கரையும். [(NH3)2Ag]+ என்ற ஒருங்கிணைவு அயனி உருவாகும் காரணத்தால் நீரிய அமோனியாவில் இது நன்றாகக் கரையும்.  ஒளியில் வெளிப்படும்போது வெள்ளி ஐப்போநைட்ரைட்டு மெல்ல சிதைவடைகிறது.

## வினைகள்
நீரற்ற வெள்ளி ஐப்போநைட்ரைட்டு வெற்றிடத்தில் 158 °செல்சியசு வெப்பநிலையில் சிதைகிறது. சிதைவின் போது வெள்ளி ஆக்சைடும் நைட்ரசு ஆக்சைடும் உருவாகின்றன. இருப்பினும், இவை பின்னர் நைட்ரசன், வெள்ளி உலோகம் மற்றும் இரு தனிமங்களின் பல்வேறு ஆக்சைடுகள் மற்றும் வெள்ளி உப்புகளின் மாறுபட்ட சேர்மங்களை உருவாக்குகின்றன.

## ஐப்போநைட்ரசு அமிலம்
ஈதரில் கரைந்த நீரற்ற ஐதரசன் குளோரைடுடன் வெள்ளி ஐப்போநைட்ரைட்டு வினை புரிவதால் ஐப்போநைட்ரசு அமிலம் உருவாகிறது. இதுவே ஐப்போநைட்ரசு அமிலத்தை தயாரிப்பதற்கான நிலையான வழியாகும்:

::Ag2N2O2 + 2 HCl → H2N2O2 + 2 AgCl

நிறமாலையியல் தரவு, விளைந்த அமிலத்திற்கான மறுபக்க உள்ளமைவைக் குறிக்கிறது.

## ஆல்க்கைல் ஆலைடுகளுடன் வினை
வெள்ளி ஐப்போநைட்ரைட்டு ஆல்க்கைல் ஆலைடுகளுடன் வினைபுரிந்து, ஆல்க்கைல் ஐப்போநைட்ரைட்டுகளை உருவாக்குகிறது. எடுத்துக்காட்டாக, மெத்தில் புரோமைடுடனான வினையில் தன்னிச்சையாக வெடிக்கும் இருமெத்தில் ஐப்போநைட்ரைட்டை அளிக்கிறது:

: 2CH3Br + Ag2N2O2 → H3C-O-N=N-O-CH3 + 2 AgBr

எத்தில்,பென்சைல், மூவிணைய பியூட்டைல் ஐப்போநைட்ரைட்டுகளும் அறியப்படுகின்றன.

## மேற்கோள்கள்

பகுப்பு:வெள்ளி சேர்மங்கள்
பகுப்பு:நைட்ரசன்-ஆக்சிசன் சேர்மங்கள்
கர்வால் மக்களவைத் தொகுதி

**கர்வால் மக்களவைத் தொகுதி** (*Garhwal Lok Sabha constituency*) இந்தியாவில் உத்தராகண்டம் மாநிலத்தில் உள்ள ஐந்து மக்களவைத் தொகுதிகளில் ஒன்றாகும். மக்களவைத் தொகுதிகளின் எல்லை நிர்ணயத்தைத் தொடர்ந்து 1957ஆம் ஆண்டில் இந்தத் தொகுதி உருவாக்கப்பட்டது. இது சமோலி, நைனித்தால் (பகுதி) பௌரி கர்வால், ருத்ராப்பிரயாகை மற்றும் தெக்ரி கர்வால் (பகுதி) கொண்டுள்ளது.

## சட்டமன்றத் தொகுதிகள்
**உத்தராகண்டம் உருவாவதற்கு முன்பு**

தற்போது, கர்வால் மக்களவைத் தொகுதி பின்வரும் பதினான்குச் சட்டமன்றத் தொகுதிகளை உள்ளடக்கியது.

கர்வால் மக்களவைத் தொகுதி பின்வரும் ஐந்து சட்டமன்றத் தொகுதிகளை உள்ளடக்கியதாக இருந்தது.

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024

### 2019

### 2014

### 2009

## மேலும் காண்க

* List of constituencies of the Lok Sabha

## மேற்கோள்கள்

## வெளி இணைப்புகள்

* லோக்சபா தேர்தல் 2019 தேதி மற்றும் அட்டவணை

பகுப்பு:உத்தராகண்டம் மக்களவைத் தொகுதிகள்
சாஞ்சோர்

**சாஞ்சோர்** (*Sanchore*), இந்தியாவின் இராஜஸ்தான் மாநிலத்தின் தென்மேற்கில் உள்ள ஜலோர் மாவட்டப் பகுதிகளைக் கொண்டு 7 மார்ச் 2023 அன்று புதிதாக நிறுவப்பட்ட சாஞ்சோர் மாவட்டத்தின் நிர்வாகத் தலைமையிட நகரம் ஆகும். இது ஜெய்ப்பூருக்கு தென்மேற்கே 565 கிலோ மீட்டர் தொலைவில் உள்ளது. இந்நகரம் இராஜஸ்தான்-குஜராத் எல்லைப்புறத்தில் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 23 வார்டுகளும், 5657 வீடுகளும் கொண்ட சாஞ்சோர் நகராட்சியின் மக்கள் தொகை 32,875 ஆகும். அதில் ஆண்கள் 17,115 மற்றும் பெண்கள் 15,760 ஆக உள்ளனர். சராசரி எழுத்தறிவு  68.52 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  24.51 % மற்றும் 2.63 % ஆக உள்ளனர்.  இந்துக்கள் 86.25%, சமணர்கள் 6.45%, இசுலாமியர்கள் 
7.15% மற்றும் பிறர் 0.15% ஆக உள்ளனர். 
## போக்குவரத்து
இராஜஸ்தானின் ஜெய்சல்மேர் மற்றும் குஜராத்தின் மெக்சனா நகரங்களை இணைக்கும் தேசிய நெடுஞ்சாலை எண் 68 சாஞ்சோர் வழியாகச் செல்கிறது.
## நீர் வளம்
நர்மதை கால்வாய்சாஞ்சோர் மாவட்டம் மற்றும்  ஜலோர் மாவட்டத்தின் 124 கிராமங்களுக்கு நீர் ஆதாரமாக உள்ளது.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
நர்மதை கால்வாய்

**நர்மதை கால்வாய்** (*Narmada Canal*), இந்தியாவின் குஜராத் மாநிலத்தின் நர்மதை ஆற்றின் குறுக்கே கட்டப்பட்டுள்ள  சர்தார் சரோவர் அணை  நீரை  குஜராத் மற்றும் இராஜஸ்தான் மாநிலப் பகுதிகளுக்கு  கால்வாய்கள் மூலம் கொண்டு செல்வது ஆகும். குஜராத் மாநிலத்தில் இதன் முதன்மைக் கால்வாய் நீளம்  ( மற்றும் இராஜஸ்தான்  மாநிலத்தில் நீளம்   கொண்டது. இக்கால்வாய் 24 ஏப்ரல் 2008 அன்று திறக்கப்பட்டது.. முதன்மைக் கால்வாயின் தலைப்பகுதியிலிருந்து வினாடிக்கு 40,000 கன அடி நீரும்; வால் பகுதியில் 2,600 கன அடி நீரும் வெளியேறுகிறது.

இதன் முதன்மைக் கால்வாயிலிருந்து 42 கிளைக் கால்வாய்கள் மூலம்  பரப்பளவு  (குஜராத்தில்18 இலட்சம் ஹெக்டேர் மற்றும் இராஜஸ்தானில் 2.5 இலட்சம் ஹெக்டேர்) வேளாண் நிலங்களுக்கு நீர் பாசானம் வழங்குகிறது. 
## குஜராத்தில் நீர் பாசனம்
குஜராத் மாநிலத்தில் நர்மதை கால்வாய் 38 கிளைக் கால்வாய்கள் கொண்டது.

### சௌராஷ்டிரா கிளைக் கால்வாய்
சௌராஷ்டிரா பகுதிகளில் செல்லும் நர்மதை கிளைக் கால்வாய் 104.46 கிலோ மீட்டர் நீளமும்; வினாடிக்கு  நீர் பாசனம்  வழங்குகிறது. மேலும் சௌராஷ்டிராப் பகுதியில் உள்ள இக்கிளைக் கால்வாய் மூலம் 3 சிறிய புனல் மின் உற்பத்தி நிலையங்கள் உள்ளது. இறுதியாக கிளை கால்வாய் மூலம் செல்லும் நீர் போகாவா ஏரியை அடைகிறது..

## இராஜஸ்தானில் நீர் பாசனம்
குஜராத்தில் 458 கிலோ மீட்டர் பயணித்த நர்மதை கால்வாய் கட்ச் வழியாக 74 கிலோ மீட்டர் தொலைவில் உள்ள இராஜஸ்தான் மாநிலத்தின் சாஞ்சோர் வருவாய் வட்டம் வரை செல்கிறது.இராஜஸ்தான் மாநிலத்தில்    பரப்பளவில் செல்லும் இக்கால்வாய் மூலம் சாஞ்சோர் மாவட்டத்தின் 124 கிராமங்களுக்கு குடிநீர் வசதி பெறுகிறது. In total, it was designed to irrigate  in 233 villages in Jalore and Barmer and provide drinking water to 1,336 villages.

## மேலும் படிக்க
* Sardar Sarovar Project – The Engineering Marvel - Narmada Main Canal

## மேற்கோள்கள்

பகுப்பு:நருமதை
பகுப்பு:குஜராத்திலுள்ள கால்வாய்கள்
பகுப்பு:இராசத்தானிலுள்ள கால்வாய்கள்
ஒருங்கிணைந்த புற்றுநோய் சிகிச்சை

**ஒருங்கிணைந்த புற்றுநோய் சிகிச்சை** (*Multimodal cancer therapy*) என்பது கதிர்வீச்சு சிகிச்சை மற்றும் வேதிச் சிகிச்சை அல்லது மற்ற பல சிகிச்சை முறைகளை ஒருங்கிணைத்து  மருத்துவம் பார்க்கும் புற்றுநோய் சிகிச்சைக்கான ஓர் அணுகுமுறையாகும். ஒருங்கிணைந்த புற்றுநோய் பராமரிப்பு, ஒருங்கிணைந்த புற்றுநோய் மருத்துவம் என்ற பெயர்களாலும்  இச்சிகிச்சை முறை அறியப்படுகிறது. உதாரணமாக இடைத்தோற் புற்றுநோய் சிகிச்சையில், அறுவைச் சிகிச்சை, வேதிச் சிகிச்சை, நோயெதிர்ப்பியச் சிகிச்சை மற்றும் கதிரியக்கச் சிகிச்சை போன்ற பலகாரணி சிகிச்சை முறைகள் ஒருங்கிணைக்கப்படுகின்றன. ஒருங்கிணைந்த சிகிச்சைகள் பெரும்பாலும் சிறந்த மருத்துவ விளைவுகளுக்கு வழிவகுக்கின்றன. இதனால் நோய்நீக்கம் சார்ந்த கூட்டுப் பலன்களும் ஏற்படலாம். 

சிறிது-அல்லாத உயிரணு நுரையீரல் புற்றுநோய் மற்றும் இரைப்பை புற்றுநோய் உள்ளிட்ட பல்வேறு வகையான புற்றுநோய்களுக்கு ஒருங்கிணைந்த புற்றுநோய் சிகிச்சை அணுகுமுறை மூலம் சிகிச்சையளிக்க முடியும்

## மேலும் காண்க
*புற்றுநோய்க்கான சிகிச்சை

## மேற்கோள்கள்

## உசாத்துணைகள்
* 

* 

* 

* 

* 

பகுப்பு:புற்றுநோயியல்
பகுப்பு:புற்றுநோய்கள்
இந்திராகாந்தி கால்வாய்

**இந்திராகாந்தி கால்வாய்** (*Indira Gandhi Canal*) (பழைய பெயர்: இராஜஸ்தான் காலவாய்), இந்தியாவின் பஞ்சாப் மற்றும் இராஜஸ்தான் மாநிலத்தில் பாயும்  650 கிலோ மீட்டர் நீளம் கொண்ட கால்வாய் ஆகும்.  இக்கால்வாய் சட்லஜ் ஆறு மற்றும் பியாஸ் ஆறுகள் கலக்குமிடமான ஹரிகே சதுப்பு நிலத்தில் துவங்கி,  இராஜஸ்தான் மாநிலத்தின் தார் பாலைவனததில் முடிகிறது. இக்கால்வாய் நீர் பஞ்சாப் மற்றும் இராஜஸ்தான் மாநிலங்களின் வேளாண்மை மற்றும் குடி நீருக்கு பயன்படுகிறது  இக்கால்வாய் 2005ஆம் ஆண்டில் பயன்பாட்டிற்கு வந்ததாலும்; இதன் இறுதிப் பகுதியான அனூப்கர் கால்வாய்  2010ஆம் ஆண்டில் நிறைவானது. 
## மேற்கோள்கள்

## ஆதாரங்கள்
*Anon. 1998. Statistical Abstract Rajasthan. Directorate of Economic and Statistics, Rajasthan, Jaipur.
*Balak Ram, 1999. Report on Wastelands in Hanumangarh district, Rajasthan. CAZRI, Jodhpur.
* Karimkoshteh, M. H. 1995. Greening the Desert (Agro-Economic impact of IG canal). Renaissance Publication, New Delhi.
*Kavadia, P.S. 1991. Problem of waterlogging in Indira Gandhi Nahar Project and outline of Action Plan to tackle it. 
*Singh, S. and Kar, A. 1997. Desertification Control - In the arid ecosystem of India for sustainable development. Agro-Botanical Publishers, Bikaner.
*Burdak, L. R. 1982. Recent advances in Desert Afforestation, Dehradun.

பகுப்பு:பஞ்சாப்பிலுள்ள கால்வாய்கள்
பகுப்பு:இராசத்தானிலுள்ள கால்வாய்கள்
துன் ரசாக் நெடுஞ்சாலை

**மலேசிய கூட்டரசு சாலை 12** அல்லது **துன் ரசாக் நெடுஞ்சாலை** அல்லது  **சிகாமட்-குவாந்தான் நெடுஞ்சாலை** (ஆங்கிலம்: *Malaysia Federal Route 12*;  *Tun Razak Highway*; *Segamat-Kuantan Highway*; மலாய்: *Laluan Persekutuan Malaysia 12*; *Lebuhraya Tun Razak*; *Lebuhraya Segamat-Kuantan*) என்பது மலாயா தீபகற்பத்தில் ஆசிய நெடுஞ்சாலை 142 திட்டத்தின் கீழ் அமைந்துள்ள ஒரு மலேசிய கூட்டரசு சாலை ஆகும்.

146.8 கி.மீ. (91.2 மைல்) நீளம் கொண்ட இந்தச் சாலை நெகிரி செம்பிலான் மாநிலத்தின் சிகாமட் நகரத்தில் இருந்து பகாங் மாநிலத்தின் குவாந்தான் கம்பாங் நகரம் வரை செல்கிறது.

## வரலாறு

மலேசியாவின் மேம்பாட்டுத் தந்தை என்று அழைக்கப்படும் மலேசியாவின் இரண்டாவது பிரதமரான துன் அப்துல் ரசாக்கின் நினைவாக இந்த இருவழிக் கூட்டரசு சாலைக்குப் பெயரிடப்பட்டது.

இந்தச் சாலை, நெடுஞ்சாலை ஆசிய நெடுஞ்சாலை 142 வலையமைப்பின் ஒரு பகுதியாகும்.

## பொது

மலேசிய கூட்டரசு சாலை 12-இன் கிலோமீட்டர் **0** *(Kilometre Zero)* என்பது  ஜொகூர் மாநிலத்தின் சிகாமட் நகரத்தில் உள்ளது.

இந்த நெடுஞ்சாலை, ஜொகூர்-பகாங் எல்லையைப் பகாங் மாநிலத்தின் பெர்விரா ஜெயா எனும் இடத்திற்கு அருகே கடந்து செல்கிறது.

மலேசிய கூட்டரசு சாலை 12-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## வரலாறு

துன் ரசாக் நெடுஞ்சாலை என்பது, பகாங் சுல்தான் அகமத் சாவின் சிந்தனையில் உருவானது. துன் ரசாக் நெடுஞ்சாலையின் கட்டுமானம் 1970-ஆம் ஆண்டில் தொடங்கி 1983-ஆம் ஆண்டில் நிறைவடைந்தது.

பகாங் சுல்தான் அகமத் சா அந்த நேரத்தில் யாங் டி-பெர்துவான் அகோங்காக இருந்தபோது துன் ரசாக் நெடுஞ்சாலையை 1983-ஆம் ஆண்டில் திறந்து வைத்தார்.

துன் ரசாக் நெடுஞ்சாலை 19 அக்டோபர் 1989 அன்று மலேசிய கூட்டரசு சாலை 12 என அரசிதழில் வெளியிடப்பட்டது.

## இடைமாற்று வழிகளின் பட்டியல்

* **I/C** - இடைமாற்று, **I/S** - சந்திப்பு, **RSA** - ஓய்விடம், **OBR** - மேல்தடப் பால உணவகம், **L/B** - வாகன நிறுத்துமிடம், **V/P** - பார்வை இடம், **TN** - சுரங்கப்பாதை, **T/P** - சுங்க சாவடி, **BR** - பாலம்

 - சீனப்பள்ளி

## மேலும் காண்க
* அப்துல் ரசாக் உசேன்
* மலேசிய போக்குவரத்து அமைச்சு
* மலேசிய பொதுப்பணித் துறை
* பகாவ்-கராத்தோங் நெடுஞ்சாலை
* ஆசிய நெடுஞ்சாலைகள் வலையமைப்பு

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
மன்னர் ஜார்ஜ் மண்டபம், கோலார் தங்க வயல்

**மன்னர் ஜார்ஜ் மண்டபம்** (*King George Hall*) என்பது இந்தியாவின் கோலார் தங்க வயல் நகரில் உள்ள ஒரு நகர மண்டபம் ஆகும். இது ராபர்ட்சன்பேட்டையின் மையத்தில் அமைந்துள்ளது. இது இந்தியாவின் அக்காலத்திய பேரரசர்  ஜார்ஜ் மன்னரின் நினைவாக கட்டப்பட்டது. இக்கட்டடம் *விக்டோரியன் கட்டிடக்கலை* பாணியில் கட்டபட்டது. இதன் முன் ஒரு புல்வெளியும், தோட்டமும் உள்ளது.

## வெளி இணைப்புகள்
* KGF & Anglo-Indian Community பற்றிய தகவல் 
* பிரபலமான Hangout

பகுப்பு:இந்தியாவில் உள்ள நகர மண்டபங்கள்
பகுப்பு:கோலார் மாவட்டம்
பொட்டாசியச் சிறுநீர்

**பொட்டாசியச் சிறுநீர்** (Kaliuresis)  என்பது சிறுநீரில் பொட்டாசியம் வெளியேறும் நிலையாகும்.

இதய செயலிழப்பு நோயாளிகளுக்கு சிகிச்சையளிக்க தையசைடு சிறுநீரிறக்கி பயன்படுத்தப்படுகிறது. சிறுநீரகம் மீண்டும் உறிஞ்சும் உப்பின் அளவைக் குறைப்பதன் மூலம் உடலில் உள்ள உப்பின் (சோடியம் குளோரைடு) அளவைக் குறைப்பதே இச்செயல்முறையின் குறிக்கோளாகும். சிறுநீரகத்தில் உள்ள அதிகப்படியான சோடியம், சிறுநீர் மூலம் வெளியேற்றப்படுவதால், உப்பு நோயை (குறைந்த சோடியம் அளவு) ஏற்படுத்தலாம். இதனால் சோடியம்-பொட்டாசியம் பரிமாற்றத்தை அதிகரிப்பதன் மூலம் பொட்டாசியச் சிறுநீர் நிலை ஏற்படலாம்.

## மேற்கோள்கள்

## வெளி இணைப்புகள்
* Merriam-Webster entry
* 

பகுப்பு:சிறுநீரகவியல்
பாகிரா பறவைகள் காப்பகம்

**பாகிரா பறவைகள் காப்பகம்** கிழக்கு உத்தரப் பிரதேசத்தின் சாந்த் கபீர் நகர் மாவட்டத்தில் உள்ள இந்தியாவின் மிகப்பெரிய இயற்கை வெள்ளச் சமவெளி ஈரநிலமாக  உள்ளது. இந்தச் சரணாலயம் 1980ஆம் ஆண்டில் நிறுவப்பட்டது. இது கோரக்பூர் நகரத்திற்கு மேற்கே 44 கி. மீ. தொலைவில் கலிலாபாத்திலிருந்து 18 கி. மீ. தொலைவிலும், பசுதியிலிருந்து 55 கி. மீ. தூரத்திலும் அமைந்துள்ளது. இது 29 சதுர கிலோமீட்டர் பரப்பளவில் விரிவடைந்துள்ள நீர்நிலையின் பரந்த பகுதியாகும். இது கிழக்கு உத்தரப்பிரதேசத்தின் ஒரு முக்கியமான ஏரியாகும். இது பல புலம்பெயர்ந்த நீர்ப்பறவைகளுக்குக் குளிர்காலக் களத்தை வழங்குகிறது. இங்கு வசிக்கும் பறவைகளுக்கு இனப்பெருக்கத் தளத்தையும் வழங்குகிறது. இந்த ஏரியின் நீர் விவசாய நடவடிக்கைகளுக்கும் பயன்படுத்தப்படுகிறது. ஏனெனில் இது பக்கிரா கால்வாயுடன் இணைக்கப்பட்டுள்ளது. இது இதன் தோற்றத்திலிருந்து 15 கி. மீ. தூரம் வரையுள்ள மக்களுக்கு இந்த ஏரி பலனளிக்கின்றது. இந்தக் காப்பகத்திற்குள் உள்ள ஏரியை ஒட்டியுள்ள பாகிரா கிராமத்தின் பெயரும், 5 கிமீ சுற்றளவில் ஏரியைச் சுற்றியுள்ள நூற்று எட்டுக் கிராமங்களின் பெயரும் இணைந்து இதற்குச் சூட்டப்பட்டுள்ளது. சுற்றியுள்ள கிராமங்களைச் சேர்ந்த கிராமவாசிகள் மீன்பிடித்தல், விவசாய நடவடிக்கைகள் மற்றும் விறகு சேகரிப்பு ஆகியவற்றின் மூலம் தங்கள் வாழ்வாதாரத்திற்காக இந்த ஈரநிலத்தை நம்பியுள்ளனர். குளிர்காலத்தின் போது சைபீரிய நாட்டிலிருந்து பறவைகள் 5000 கி. மீ. தூரம் பயணம் செய்து இந்த ஏரியினை அடைகின்றன.

இது உலக ஈரநில தினத்தன்று (2 பிப்ரவரி 2022) இராம்சர் தளமாக அறிவிக்கப்பட்டது.

## பறவைகள் வலசைப்போதல்
பாகிரா ஏரியைப் பார்வையிடச் சிறந்த நேரம் குளிர்காலமான நவம்பர் முதல் சனவரி மாதங்களாகும். இந்த நேரத்தில் திபெத்து, சீனா, ஐரோப்பா மற்றும் சைபீரியா போன்ற நாடுகளிலிருந்து புலம்பெயர்ந்த பறவைகள் இங்கு வருகின்றன.

## அணுகல்
சாலை மார்க்கமாக கோரக்பூர்-கலிலாபாத் சகாஜான்வாவிலிருந்து நன்கு இணைக்கப்பட்டுள்ளது. 

அருகிலுள்ள தொடருந்து நிலையம் கலிலாபாது தொடருந்து நிலையம் ஆகும். இது கோரக்பூர்-இலக்னோ வழித் தடத்தில் அமைந்துள்ளது. 

அருகிலுள்ள வானூர்தி நிலையம் கோரக்பூர் வானூர்தி நிலையமாகும். இது 49 கி.மீ. தொலைவில் அமைந்துள்ளது.

## ஈர்ப்பு
சாம்பல்-தலை தாழைக்கோழி இங்குக் காணப்படும் அழகான பொதுவான நீர் பறவைகளில் ஒன்றாகும். நீண்ட சிவப்பு கால்கள் மற்றும் கால் விரல்கள், சிவப்பு நெற்றி மற்றும் கிராம கோழியை ஒத்த அளவு கொண்ட ஓர் அழகான ஆனால் விகாரமான ஊதா நீலப் பறவை. இந்தச் பாகிரா சரணாலயத்தில் வசிக்கும் ஒரு பொதுவான பறவையாகும்.
thumb|பக்கிராவுக்கு வரும் பறவைகளின் வகைகள், பக்கிராவில் வனத்துறை அலுவலகத்தின் சுவரொட்டி
thumb|ஏரி அருகே விவசாய நிலங்கள்

இந்த ஏரியில் 30க்கும் மேற்பட்ட மீன் இனங்கள் காணப்படுகின்றன. இருப்பினும், *லேபியோ ரோகிட்டா* மற்றும் *சன்னா* சிற்றினங்கள் அதிக அளவில் காணப்படுகின்றன.

## மேற்கோள்கள்

## வெளி இணைப்புகள்

* 
* 
* https://archive.today/20070813104425/http:// www. wii. gov. in/publications/newsletter/yearly2002/article9. htm
* http://www.india9.com/i9show/Bakhira-Wildlife-Sanctuary-46427.htm
* https://web.archive.org/web/20131002123906/http://easternuptourism.com/Bakhira-Bird-Sanctuary-G.jsp

பகுப்பு:இந்திய ராம்சார் இடங்கள்
பகுப்பு:உத்தரப் பிரதேச வனவிலங்கு காப்பகங்கள்
பகுப்பு:Coordinates on Wikidata
அண்மை கிழக்கின் பாலஸ்தீன அகதிகளுக்கான ஐக்கிய நாடுகளின் நிவாரண முகமை

**அண்மை கிழக்கின் பாலஸ்தீன அகதிகளுக்கான ஐக்கிய நாடுகள் அவையின் நிவாரண முகமை** (*United Nations Relief and Works Agency for Palestine Refugees in the Near East*)  என்பது ஐக்கிய நாடுகள் அவையின் திட்டமாகும். அண்மைக் கிழக்கின் லெவண்ட் பிரதேசத்தில் வாழும் பாலஸ்தீன அகதிகளுக்கு கல்வி, சுகாதாரம், சமூக சேவைகள், தங்குமிட வசதிகள், சிறு கடன் மற்றும் அவசரகால உதவிகள் செய்வதற்கு 8 டிசம்பர் 1949 அன்று நிறுவப்பட்ட அமைப்பாகும். including legally adopted children. இதன் தலைமையகம்  அம்மான் மற்றும் காசாக்கரையில் உள்ளது.  1948 அரபு - இசுரேல் போர் காரணமாக இந்த அமைப்பு நிறுவப்பட்டது.

2019 முடிய இந்த அமைப்பில் 5.6 மில்லியன் பாலஸ்தீன அகதிகள் பதிவுச் செய்து கொண்டு, நிவாரண உதவிகள் பெறுகின்றனர்..

இந்த அமைப்பில் பணியாற்றும் 30,000 ஊழியர்களில் பெரும்பாலோர் பாலஸ்தீன அகதிகள் ஆவார். சிறு அளவில் பன்னாட்டு ஊழியர்கள் பணியில் உள்ளனர். 

ஜோர்டான், லெபனான், சிரியா, காசாக்கரை, கிழக்கு எருசலேம் மற்றும் மேற்குக் கரை பகுதிகளுக்கு வெளியே வாழும் பாலாஸ்தீன அகதிகளுக்கு, அகதிகளுக்கான ஐக்கிய நாடுகளின் ஆணையம் உதவி செய்கிறது. இந்த அமைப்பு நிவாரண உதவிகளுக்கு, பல்வேறு நாடுகளிடமிருந்து நிதியுதவி மற்றும் பொருளுதவிகள் பெறுகிறது.
## அடிக்குறிப்புகள்

## மேற்கோள்கள்

## ஆதாரங்கள்
* 
* 
* 

## வெளி இணைப்புகள்
* UNRWA USA National Committee
* UNRWA Spanish Committee 
* 
* 

* US Committee for Refugees and Immigrants' Campaign to End Refugee Warehousing in refugee camps around the world, people are confined to their settlement and denied their basic rights.
* Israel Feuds With Agency Set Up to Aid Palestinians (*[[The New York Times]]*, 18 October 2004)
* 
பகுப்பு:தொண்டு நிறுவனங்கள்
பகுப்பு:பாலஸ்தீனம்
மலேசிய கூட்டரசு சாலை 13

**மலேசிய கூட்டரசு சாலை 13** (ஆங்கிலம்: *Malaysia Federal Route 13*; மலாய்: *Laluan Persekutuan Malaysia 13*) என்பது தீபகற்ப மலேசியா, நெகிரி செம்பிலான், கோலா பிலா மாவட்டம், சுவாசே நகரத்தையும் பகாவ் நகரத்தையும் இணைக்கும் கூட்டரசு சாலையாகும்.

13.69 கி.மீ. (8.51 மைல்) நீளம் கொண்ட இந்தச் சாலை நெகிரி செம்பிலான் மாநிலத்தின் இரு முக்கிய நகரஙகளான சுவாசே நகரம்; மற்றும் பகாவ் நகரம்; ஆகிய இரு நகரங்களையும் இணைக்கும் சாலையாக அறியப்படுகிறது.

## பொது

மலேசிய கூட்டரசு சாலை 13-இன் கிலோமீட்டர் **0** *(Kilometre Zero)* என்பது  நெகிரி செம்பிலான் மாநிலத்தின் பகாவ் நகரத்தில் உள்ளது.

மலேசிய கூட்டரசு சாலை 13-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சுவாசே

சுவாசே நகரம் (*Juasseh*), மலேசியா, நெகிரி செம்பிலான் மாநிலத்தின் கோலா பிலா மாவட்டத்தில் உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.

நெகிரி செம்பிலான் மாநிலத்தின் தலைநகரான சிரம்பான் நகரத்தில் இருந்து சுவாசே நகரம் ஏறக்குறைய 48 கி.மீ.; மலேசியாவின் தலைநகரான கோலாலம்பூர் மாநகரத்தில் இருந்து 114 கி.மீ.; தொலைவில் உள்ளது.

## இடைமாற்று வழிகளின் பட்டியல்

## மேலும் காண்க

* பகாவ்
* சுவாசே
* கோலா பிலா மாவட்டம்
* மலேசிய கூட்டரசு சாலை 8
* கோலாலம்பூர்-காராக் நெடுஞ்சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
தெக்ரி கர்வால் மக்களவைத் தொகுதி

**தெக்ரி கர்வால் மக்களவைத் தொகுதி** (*Tehri Garhwal Lok Sabha constituency*) உத்தராகண்டம் மாநிலத்தின் ஐந்து மக்களவைத் தொகுதிகளில் ஒன்றாகும். மக்களவை தொகுதிகளின் எல்லை நிர்ணயத்தைத் தொடர்ந்து 1957ஆம் ஆண்டில் இந்த தொகுதி உருவாக்கப்பட்டது. இது தேராதூன் (பகுதி) தெக்ரி கர்வால் (பகுதி) மற்றும் உத்தரகாசி மாவட்டங்களை உள்ளடக்கியது (பகுதி 

## சட்டமன்றத் தொகுதிகள்
**உத்தராகண்டம் உருவாக்கப்பட்ட பிறகு**

தற்போது, தெக்ரி கர்வால் மக்களவைத் தொகுதி பின்வரும் பதினான்குச் சட்டமன்றத் தொகுதிகளைக் கொண்டுள்ளது.

**உத்தராகண்டம் உருவாவதற்கு முன்பு**

தெக்ரி கர்வால் மக்களவைத் தொகுதி பின்வரும் ஐந்து சட்டமன்றத் தொகுதிகளை உள்ளடக்கியிருந்தது.

## நாடாளுமன்ற உறுப்பினர்கள்

^ இடைத் தேர்தல்

## தேர்தல் முடிவுகள்

### 2024

## மேலும் காண்க

* மக்களவை தொகுதிகளின் பட்டியல்

## மேற்கோள்கள்


பகுப்பு:உத்தராகண்டம் மக்களவைத் தொகுதிகள்
உரூபி எம்புரோம்

**உரூபி எம்புரோம்**  (Ruby Hembrom) இந்தியாவிலுள்ள மேற்கு வங்காளத்தின் கொல்கத்தா நகரத்தைத் தளமாகக் கொண்ட இலாப நோக்கற்ற வெளியீடு மற்றும் காப்பக அமைப்பான ஆதிவாணி  என்ற அமைப்பின் நிறுவனர் மற்றும் இயக்குநர் ஆவார்.

எம்புரோம் ஆதிவாணி என்ற அமைப்பின் நிறுவனர் மற்றும் இயக்குநர் ஆவார். ஆதிவானி என்பது "சந்தல் மக்களின் குரல்" ஆகும்.  கொல்கத்தா இறையியலாளர் திமோதியாசு எம்புரோமுக்கும் அவரது மனைவி எல்வீனாவுக்கும் மகனாகப் பிறந்தார்.

2013 ஆம் ஆண்டில், பழங்குடி சித்தாந்தம், சிந்தனை மற்றும் அறிவுக்கான பரிசான ஆதிவாசி ஊறுகாய் என்ற விருதை இவர் நிறுவியுள்ளார். ஆதிவாசிகள் அவர்களின் வாழ்க்கை, போராட்டங்கள் மற்றும் வெற்றிகளின் வெளியிடப்படாத கதைகளைப் பகிர்ந்து கொள்ளுமாறு அழைப்பு விடுத்து பின்னர் அவற்றை வெளியிட்டார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:மேற்கு வங்காள நபர்கள்
பகுப்பு:வாழும் மக்கள்
டக்ளசு தோபியாசு

**டக்ளசு இயேம்சு தோபியாசு** (*Douglas James Tobias*) ஓர் அமெரிக்க வேதியியலாளர் ஆவார்.  இவர் இர்வைன் கலிபோர்னியா பல்கலைக்கழகத்தில் வேதியியல் துறையின் பேராசிரியராகவும் தலைவராகவும் உள்ளார். இவரது ஆராய்ச்சி உயிரி இயற்பியல் துறை, கோட்பாட்டு மற்றும் கணக்கீட்டு வேதியியல் துறைகளில் உள்ளது. 2006 ஆம் ஆண்டில்  அறிவியல் முன்னேற்றத்திற்கான அமெரிக்க சங்கத்தின் உறுப்பினராக இவர் தேர்ந்தெடுக்கப்பட்டார். 2013 ஆம் ஆண்டில் அமெரிக்க வேதியியல் சங்கத்தின் உறுப்பினராகவும், 2014 ஆம் ஆண்டில் அமெரிக்க இயற்பியல் சங்கத்தின் உறுப்பினராகவும் தேர்ந்தெடுக்கப்பட்டார். 2014 ஆம் ஆண்டில், அமெரிக்க வேதியியல் ச்ங்கத்தின் இயற்பிய வேதியியல் பிரிவிலிருந்து கோட்பாட்டு வேதியியல் விருது இவருக்கு வழங்கப்பட்டது. மேலும் 2017 ஆம் ஆண்டில், இராயல் வேதியியல் கழகம் இவருக்கு மென் பருப்பொருள் மற்றும் உயிரி இயற்பியல் வேதியியல் விருதை வழங்கிச் சிறப்பித்தது.

## மேற்கோள்கள்

## வெளி இணைப்புகள்
*Faculty page
*Lab website
*

பகுப்பு:வாழும் மக்கள்
பகுப்பு:அமெரிக்க அறிவியலாளர்கள்
பகுப்பு:வேதியியலாளர்கள்
பர்மேசு சாகானி

**பர்மேசு சாகானி**  (*Parmesh Shahani*)  ஓர் இந்திய எழுத்தாளரும்  கோத்ரேச்சு இந்தியா கலாச்சார ஆய்வகத்தின் தலைவரும் ஆவார்.

## ஆரம்பகால வாழ்க்கை மற்றும் கல்வி

சாகானி இந்தியாவின் மும்பையில் பிறந்து வளர்ந்தார்.

1996 ஆம் ஆண்டில் பம்பாய் பல்கலைக்கழகத்தில் நிதித்துறையில் இளங்கலை பட்டம் பெற்றார், பின்னர் சேவியர் நிறுவனத்தில் தகவல் தொடர்பியல் துறையில் திரைப்படம் மற்றும் தொலைக்காட்சியில்  ஒன்றும்   2003  ஆம் ஆண்டு  கல்வியில் ஒரு பட்டயமும் என இரண்டு முதுகலை பட்டயங்களைப் பெற்றார். 2005 ஆம் ஆண்டில், மாசசூசெட்சு தொழில்நுட்ப  நிறுவனத்தில் ஊடக ஆய்வுகளில் முதுகலைப் பட்டம் பெற்றார்.

பாசுட்டனில் உள்ள மாசசூசெட்சு தொழில்நுட்ப  நிறுவனத்தில்  படிக்கும்போது, சாகானி தனது வாழ்க்கையில் முதல் முறையாக வெளிப்படையாக ஓரினச்சேர்க்கையாளராக இருக்க முடிந்தது.  இது அவரது முதுகலை ஆய்வறிக்கை மற்றும் பிற படைப்புகளுக்கு ஊக்கமளித்தது.

## தொழில்
1996 ஆம் ஆண்டில் இளங்கலை பட்டம் பெற்ற பிறகு, சாகானி பம்பாய் டைம்சின் செய்தி நிருபராக மற்றும் இந்தியாவின் முதல் நிகழ்நேர இளைஞர் இதழான பிரசுலைம்சோடா.காம்  நிறுவியது உட்பட பல்வேறு வேலைகளை மேற்கொண்டார்.

மும்பையின் ஓரினச்சேர்க்கை குறித்து ஆய்வு செய்த தனது முதுகலை ஆய்வறிக்கையை முடித்த பின்னர், சாகானி இந்தியா திரும்பினார். இங்கு 2009 இல் ஓரினச்சேர்க்கை குற்றமற்றதாக மாற்றப்பட்டது, மேலும் "பாலியல் நோக்குநிலையின் அடிப்படையில் பாகுபாட்டை குறிப்பாக தடைசெய்யும் பெருநிறுவன பன்முகத்தன்மை கொள்கைகளுக்காக இவர் வாதிட்டார்".

## விருதுகளும் கௌரவங்களும்

* யேல் வேர்ல்டு உறுப்பினர்
* உலகப் பொருளாதார மன்றத்தின் இளம் உலகளாவியத் தலைவர் 

## வெளியீடுகள்
* 
* 

## மேற்கோள்கள்

பகுப்பு:இந்திய எழுத்தாளர்கள்
பகுப்பு:வாழும் மக்கள்
இனாயத் அகமது ககோர்வி

**இனாயத் அகமது ககோர்வி** (*Inayat Ahmad Kakorvi*) இந்திய சுதந்திர இயக்கத்தின் முக்கிய நபராவார். 1813 ஆம் ஆண்டு அக்டோபர் மாதம் 5 ஆம் தேதியன்று இவர் பிறந்தார். ஓர்  இசுலாமிய அறிஞரான இவர் இசுலாமிய போதனைகளை மேம்படுத்துவதிலும், பிரித்தானிய இந்தியா அரசியல் நிலப்பரப்புக்கு பங்களிப்பதிலும்  குறிப்பிடத்தக்க பங்களிப்பைக் கொண்டிருந்தார்.

ககோர்வி  பிரித்தானிய ஆட்சியில் அமைந்திருந்த பாராபங்கி என்ற நகரத்தில் பிறந்தார், இந்த நகரம் இன்றைய இந்திய நகரமாகும்.   இசுலாமிய படிப்புகளில் இவர் மிகுந்த ஆர்வத்தை வெளிப்படுத்தினார்.  மத அறிவியலில் விரிவான கல்வியைத் தொடர்ந்தார்.

## பங்களிப்புகள்
ஓர் இசுலாமிய அறிஞராக, முப்தி இனாயத் அகமது ககோர்வி இசுலாமிய போதனைகளைப் புரிந்துகொள்வதற்கும் பரப்புவதற்கும் குறிப்பிடத்தக்க பங்களிப்புகளை வழங்கினார்.  பல நூல்களை எழுதியுள்ளார் . இவரது புத்தகங்களில் ஒன்று *இல்ம் உல் சீகா* தார்சு-இ-நிசாமி பாடத்திட்டத்தின் ஒரு பகுதியாகும்.

தனது அறிவார்ந்த முயற்சிகளுக்கு மேலதிகமாக, ககோர்வி இந்திய சுதந்திர இயக்கத்தில் தீவிரமாக பங்கேற்றார்.

## இறப்பு
இனாயத் அகமது ககோர்வி 1863  ஆம் ஆண்டு ஏப்ரல் மாதம் 7 ஆம் தேதியன்று தனது 49 வயதில், நீரில் மூழ்கியதால் இறந்தார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:இந்திய இசுலாமிய அறிஞர்கள்
பகுப்பு:1863 இறப்புகள்
பகுப்பு:1813 பிறப்புகள்
கிம் கொட்டன்

**கிம் கொட்டன்** (பிறப்பு: 24 பெப்ரவரி 1978) ஒரு நியூசிலாந்து துடுப்பாட்ட நடுவர் ஆவார். ஆகத்து 2018 இல், அவர் 2018-19 ஐசிசி உலக இருபது20 கிழக்கு ஆசியா-பசிபிக் தகுதிப் போட்டிகளில் நடுவராகக் கடமையாற்றினார். அடுத்த மாதம் பன்னாட்டுத் துடுப்பாட்ட அவை நடுவர்களின் மேம்பாட்டுக் குழுவில் சேர்க்கப்பட்டார்.

## நடுவர் தொழில்
அக்டோபர் 2018 இல், 2018 ஐசிசி பெண்கள் உலக இருபது20 போட்டிக்கான பன்னிரண்டு கள நடுவர்களில் ஒருவராக அவர் பெயரிடப்பட்டார்.

பிப்ரவரி 2020 இல், ஆஸ்திரேலியாவில் 2020 ஐசிசி மகளிர் இருபது20 உலகக் கோப்பையில் கடமையாற்றும் நடுவர்களில் ஒருவராக ஐசிசி அவரை நியமித்தது. இந்த உலகக் கோப்பை இறுதிப் போட்டிக்கான இரண்டு கள நடுவர்களில் ஒருவராகக் கொட்டன் பெயரிடப்பட்டார். பிப்ரவரி 2022 இல், நியூசிலாந்தில் நடைபெறும் 2022 மகளிர் துடுப்பாட்ட உலகக் கோப்பை கள நடுவர்களில் ஒருவராக அவர் பெயரிடப்பட்டார். ஏப்ரல் 1, 2022 அன்று, இந்த உலகக் கோப்பை இறுதிப் போட்டிக்கான கள நடுவர்களில் ஒருவராக கொட்டன் நியமிக்கப்பட்டார்.

5 ஏப்ரல் 2023 அன்று, இலங்கை நியூசிலாந்திற்கு சுற்றுப்பயணம் மேற்கொண்டபோது நியூசிலாந்து மற்றும் இலங்கை இடையேயான தனது முதல் ஆண்கள் இருபது20 பன்னாட்டுப் போட்டியில் அவர் கடமையாற்றினார். கொட்டன் முழு உறுப்பினர் அணிகளுக்கிடையிலான ஆண்கள் இருபது20 போட்டியில் கள நடுவராக நின்ற முதல் பெண் ஆனார்.

செப்டம்பர் 2024 இல், 2024 ஐசிசி பெண்கள் இருபது20 உலகக் கோப்பைக்கான அனைத்து பெண் அலுவல் குழுவின் உறுப்பினராக அவர் பெயரிடப்பட்டார்.

## மேற்கோள்கள்

## வெளி இணைப்புகள்

* கிரிக்கின்போ தளத்தில் கிம் கொட்டன்

பகுப்பு:நியூசிலாந்தின் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1978 பிறப்புகள்
தேவேந்திர சுவரூப்பு

**தேவேந்திர சுவரூப்பு**  (*Devendra Swarup*) என்பவர் ஓர் இந்திய எழுத்தாளர் ஆவார். பத்திரிகையாளராகவும் இராசுட்ரிய சுயம்சேவாக் சங்க சித்தாந்தவாதியாகவும் அறியப்படுகிறார். 1926 ஆம் ஆண்டில் இவர் பிறந்தார்.

இராசுட்ரிய சுயம்சேவாக் சங்க சித்தாந்தவாதியான தேவேந்திர சுவரூப்பு, பிரதமர் அடல் பிகாரி வாச்பாயின் கீழ் பத்திரிகைத் துறையில் தனது வாழ்க்கையைத் தொடங்கினார். இந்தி மொழியில் வெளியாகும் கட்சியின் வார இதழான பஞ்சஜன்யாவின் ஆசிரியராகப் பணியாற்றினார்.

## இறப்பு
வயது முதிர்வு தொடர்பான நோய்களால் பாதிக்கப்பட்ட இவர் 2019 ஆம் ஆண்டு டிசம்பர் மாதம் 30 ஆம் தேதியன்று அகில இந்திய மருத்துவ அறிவியல் கழகத்தில் அனுமதிக்கப்பட்டார். சனவரி மாதம் 14 ஆம் தேதியன்று மாலை 5.24 மணியளவில் தனது 93 ஆவது வயதில் காலமானார். 2019 ஆம் ஆண்டு  மரணத்திற்குப் பின் இந்தியாவின் நான்காவது உயரிய குடிமகன்  விருதான பத்மசிறீ விருது தேவேந்திர சுவரூப்புக்கு வழங்கப்பட்டது.

## மேற்கோள்கள்

## வெளி இணைப்புகள்
*

பகுப்பு:1926 பிறப்புகள்
பகுப்பு:இந்திய எழுத்தாளர்கள்
பகுப்பு:பத்மசிறீ விருது பெற்றவர்கள்
பகுப்பு:உத்தரப் பிரதேச நபர்கள்
2024 கவரைப்பேட்டை தொடருந்து விபத்து

**கவரைப்பேட்டை தொடருந்து விபத்து** (*2024 Kavaraipettai Train Accident*) என்பது இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் உள்ள கவரைப்பேட்டை என்ற இடத்தில் நிகழ்ந்த தொடருந்து விபத்து ஆகும். 11 அக்டோபர் 2024 இல் இரவு 8.27 மணியளவில் கர்நாடக மாநிலம், மைசூரில் இருந்து பீகார் மாநிலம், தர்பங்காவுக்கு சுமார் 2,000 பயணிகளுடன் சென்று கொண்டிருந்த பாக்மதி அதிவிரைவு இரயில் (வண்டி எண்:12578) திருவள்ளூர் மாவட்டம், கவரைப்பேட்டையில் நின்று கொண்டிருந்த சரக்கு இரயில் மீது மோதி விபத்து ஏற்பட்டது. 75 கி.மீ வேகத்தில் வந்த ரயில் நின்று கொண்டிருந்த சரக்கு ரயில் மீது மோதியதால் இவ்விபத்து நிகழ்ந்தது.

## சேத விவரம்
இந்த விபத்தில் 13 தொடருந்துப் பெட்டிகள் தடம் புரண்டன. அதில் சுமார் 7 பெட்டிகள் ரயில் பாதையின் குறுக்கே கிடந்தன. இரு இரயில் பெட்டிகள் தீப்பற்றி எறிந்தன. இந்த விபத்தில் 19 பயணிகள் காயமடைந்தனர். இவ்விபத்து காரணமாக 18 தொடருந்து சேவைகளை இரத்து செய்வதாக தென்னக இரயில்வே அறிவித்தது.

## விசாரணைக் குழு
விபத்துக்கான காரணம் குறித்து விசாரிக்க தென்னக இரயில்வே பொது மேலாளர் ஆர்.என். சிங் உத்தரவின் பேரில் உயர்மட்ட குழு ஒன்று அமைக்கப்பட்டுள்ளது. மேலும் எஸ்.பி. ஸ்ரீஜித் தலைமையிலான தேசிய புலணாய்வு நிறுவன அதிகாரிகளும் தீவிர விசாரனை செய்து வருகின்றனர். மேலும் இவ்விபத்து தொடர்பாக விசாரிக்க இரயில் சாரதி உள்ளிட்ட தனது 13 ஊழியர்களை நேரில் வருகை தந்து விளக்கமளிக்க தென்னக இரயில்வே நிர்வாகம் உத்தரவிட்டது.

## சீரமைப்புப் பணிகள்
விபத்து நடந்த இடத்தில், தண்டவாளத்தில் தடம்புரண்ட அனைத்து ரயில் பெட்டிகளும் பாரந்தூக்கும் இராட்சத இயந்திரங்கள் உதவியுடன் அகற்றப்பட்டன. 12.10.2024 இரவுக்குள் 2 ரயில் பாதைகளும், 13.10.2024 காலைக்குள் மற்ற 2 பாதைகளும் சீர் செய்யப்பட்டு இரயில் போக்குவரத்து தொடங்கப்படும் என ஊடகங்கள் தெரிவித்தன.. விபத்து நடைபெற்ற இடத்துக்கு அமைச்சர் நாசர், திருவள்ளூர் மாவட்ட ஆட்சியர் பிரபு சங்கர் மற்றும் அதிகாரிகள் நேரில் சென்று ஆய்வு மேற்கொண்டனர்.
## விபத்துக்கான காரணம்
இந்த அதிவிரைவு இரயில் கவரைப்பேட்டை ரயில் நிலையம் அருகே வருவதற்காக பிரதான பாதையில் வருவதற்காக, பச்சை நிற சமிஞ்ஞை கொடுக்கப்பட்டிருந்தது. ஆனால், அருகே வந்தபோது, பலமான அதிர்வு உண்டாகி, கிளைப் பாதையில் (லூப் லைனில்) செல்லத் தொடங்கியது. ஆதலால் அங்கு நின்று கொண்டிருந்த சரக்கு இரயிலில் மோதி விபத்து ஏற்பட்டதாக இரயில்வே வட்டாரங்களை மேற்கோள் காட்டி ஊடகங்கள் செய்தி வெளியிட்டன.  இருப்பினும் விசாரணை அமைப்புகளின் புலணாய்வுகளுக்குப் பிறகே விபத்துக்கான அனைத்து காரணங்களும் தெரிய வரும்.

## வழக்குகள்
கவனக்குறைவாக செயல்படுதல், உயிருக்கு ஆபத்து ஏற்படும் வகையில் செயல்படுதல், காயங்கள் மற்றும் கடுமையான காயங்கள் ஏற்படுத்தும் வகையில் செயல்படுதல் உள்ளிட்ட 4 பிரிவுகளின் கீழ் கொருக்குப்பேட்டை தொடருந்து காவல் நிலையத்தில் வழக்குப் பதிவு செய்து தொடருந்து ஓட்டுநர், சமிஞ்ஞை ஊழியர்கள், கொடி அசைக்கும் ஊழியர்கள், தொழிநுட்ப பணியாளர்கள், தண்டவாளப் பராமாிப்பாளர்கள் உள்ளிட்ட சுமார் 40 பேரிடம் காவல்துறை விசாரணை செய்து வந்தனர். விசாரணையில் தொடருந்து தடங்களில் இருந்த திருகு மற்றும் திருகாணிகள் கழட்டப்பட்டிருந்தது கண்டுபிடிக்கப்பட்டது. இதனால் சதிச் செயல் காரணமாக நிகழ்ந்திருக்கலாம் என்ற பிரிவில் இந்திய ரயில்வே சட்டத்தின் 150வது பிரிவை (ரயிலை சேதப்படுத்துதல் அல்லது தகர்க்க முயற்சித்தல்) இவ்வழக்கில் ரயில்வே போலீசார் கூடுதலாக சேர்த்து தீவிரமாக விசாரித்து வருகின்றனர்.

## மேற்கோள்கள்

பகுப்பு:தமிழ்நாட்டில் தொடருந்து விபத்துகளும் நிகழ்வுகளும்
பகுப்பு:2024 தொடருந்து விபத்துகள்
காளி நாத் ராய்

**காளி நாத் ராய்** (*Kali Nath Roy*)  இந்தியாவைச் சேர்ந்த ஒரு வங்காள தேசியவாத பத்திரிகையாளர் ஆவார். *[[தி டிரிப்யூன்]]* என்ற செய்தித்தாளின் தலைமை ஆசிரியராகப் பணியாற்றினார். இவரின் மகன் சமரேந்திர நாத் ராய் ஒரு கணிதவியலாளர் மற்றும் பயன்பாட்டு புள்ளிவிவர நிபுணர் ஆவார்.

## ஆரம்பகால வாழ்க்கை.
காளி நாத் ராய் 1878 ஆம் ஆண்டில் பிரித்தானிய இந்தியாவின்  ஜெசூரில் பிறந்தார். கொல்கத்தா நகரத்தில்  உள்ள இசுக்காட்டிசு பேராலயக்  கல்லூரியில் படித்தபோது இவர் பிரிட்டிசு எதிர்ப்பு இயக்கத்தில் சேர்ந்து கல்லூரியை விட்டு வெளியேறினார். சுரேந்திரநாத் பானர்ச்சி தொகுத்த பெங்காலி இதழின் துணை ஆசிரியராக பணியாற்றத் தொடங்கினார்.

## தொழில்
1911 ஆம் ஆண்டில்  'தி பஞ்சாபி' இதழில் ஆசிரியராக சேர்ந்தார். பின்னர் இலாகூரில் இருந்து வெளியிடப்பட்ட டிரிப்யூன் பத்திரிகையின் தலைமை ஆசிரியராக ஆனார். பிரித்தானிய காவல்துறையின் அட்டூழியங்கள் மற்றும் இராணுவச் சட்டத்தை  தனது கட்டுரைகளில் கண்டித்தார், அத்துடன் பத்திரிகை சுதந்திரத்திற்காகவும் வாதிட்டார். தேசத்துரோக எழுத்துக்களை வெளியிட்டதாக அரசாங்கம் இவரை குற்றம் சாட்டியது. காளி நாத் ராய் தனது அச்சமற்ற, துணிச்சலான கட்டுரைகளால் பிரபலமாக இருந்தார். இதனால் *காளி பாபு* என்று அழைக்கப்பட்டார். 1932 ஆம் ஆண்டில் மகாத்மா காந்தி ராயின் அரசியல் எழுத்துக்களைப் பாராட்டினார். 1919 ஏப்ரலில் பிரபலமற்ற ஜாலியன் வாலாபாக் படுகொலை நிகழ்வில் ஆங்கிலேயர்களின் கைகளால் இந்தியர்கள் படுகொலை செய்யப்பட்டபோது, தி டிரிப்யூன் 1919 ஏப்ரல் 6 அன்று "ஜமா பள்ளிவாசலில் பிரார்த்தனை" என்ற தலைப்பில் ஒரு செய்தி அறிக்கையை வெளியிட்டது. இதற்காக ராய்க்கு இரண்டு ஆண்டுகள் கடுமையான சிறைத்தண்டனையும், ஆயிரம் ரூபாய் அபராதமும் விதிக்கப்பட்டது. லாகூரைச் சேர்ந்த பெங்காலி வழக்கறிஞர் சுதிர் முகோபாத்யாய் நீதிமன்றத்தில் இவருக்காக  வாதிட்டார், மேலும் இந்த வழக்கை நடத்த மக்கள் பணம் சேகரித்துக் கொடுத்தனர்.  ரவீந்திரநாத் தாகூர் கூட இவரை விடுவிக்க தனிப்பட்ட முறையில் முயன்றார்.

## மரணம்.
இலாகூரின் கடுமையான குளிர்காலத்தில் ராயின் உடல்நிலை வேகமாக மோசமடைந்தது. 1945 டிசம்பர் 1 அன்று லாகூரை விட்டு வெளியேறினார், பயணத்தின் போது குளிர்ச்சியால் உறைந்து போனார். 1945 டிசம்பர் 9 அன்று கொல்கத்தாவில் இறந்தார்.

## மேற்கோள்கள்

பகுப்பு:1945 இறப்புகள்
பகுப்பு:1878 பிறப்புகள்
பகுப்பு:இந்திய எழுத்தாளர்கள்
பகுப்பு:மேற்கு வங்காள எழுத்தாளர்கள்
ஆலன் அமீன்

**ஆலன் அமீன்** (Allan Amin) இந்தியா பாலிவுட், டோலிவுட் மற்றும் மாலிவுட் திரைப்பட நடிகர் மற்றும் சண்டைக்காட்சி இயக்குநர் (Stunt) ஆவார். 2001, 2004 மற்றும் 2006 ஆம் ஆண்டுகளில் *மிசன் காசுமீர்*  (Mission Kashmir) (2000), *கயாமத்ஃ சிட்டி அண்டர் த்ரெட்* *(Qayamat: City Unter Threat)* (2003) மற்றும் டஸ் (Dus) (2005) ஆகிய திரைப்படங்களில் நடித்ததற்காக சிறந்த நடிப்புக்கான *ஃபிலிம் ஃபேர் விருதைப்* பெற்றார். 2018 ஆம் ஆண்டில் *சக்கா சாசூசு* (Jagga Jasoos)(2017) திரைப்படத்திற்காக *ஃபிலிம் ஃபேர்* விருதுக்கு பரிந்துரைக்கப்பட்டார். *<nowiki/>'சண்டைக் காட்சிகளை சொந்தமாக செய்ய விரும்பும் அனைத்து கலைஞர்களுக்கும் பயிற்சி அவசியம்'<nowiki/>* என்று சண்டைக் காட்சி இயக்குநர் ஆலன் கூறுகிறார்.
## ஆரம்பகால வாழ்க்கை
ஆலன் அமீன் மகாராஷ்டிரா மாநிலத்தில் மும்பையில் பிறந்தார். இவரின் தந்தை அமீன் காசி (Amin Gazi) ஆவார் மேலும் இவரும் பாலிவுட்டில் ஒரு பிரபல சண்டைக்காட்சி இயக்குநர் ஆவார். ஆலன் தனது தந்தையின் வேலையைப் பார்த்து இவரும் சண்டைக்காட்சிகளை அமைக்கும் முறைகளில் ஆர்வத்தை வளர்த்துக் கொண்டார்.

## தொழில்
ஃபரா கான் இயக்கத்தில், சாருக் கான் நடித்து, 2004 இல் வெளியான மைன் ஹூன் ந என்ற திரைப்படத்தில் ஆலன்  உருவாக்கிய சண்டைக் காட்சிகள் பார்வையாளர்களின் பாராட்டைப் பெற்றது.

## விருதுகள்
ஆலன் அமீன் 6 விருதுகளை வென்றுள்ளார். மிசன் காசுமீர் (Mission Kashmir) என்ற திரைப்படத்தில் பணியாற்றிமைக்காக 2001 இல் *ஃபிலிம் ஃபேர் விருதையும்*, கயாமத்ஃ சிட்டி அண்டர் த்ரெட் (Qayamat: City Unter Threat) என்ற திரைப்படத்தில் பணியாற்றிமைக்காக 2004 இல் *ஃபிலிம் ஃபேர் விருதையும்*, டஸ் (Dus) என்ற திரைப்படத்தில் பணியாற்றிமைக்காக 2006 இல் ஃபிலிம் ஃபேர் விருதையும், கம்பெனி என்ற திரைப்படத்தில் பணியாற்றிமைக்காக 2003 இல் *ஐஐஎஃப்* (IIFA) என்ற விருதையும், தூம் என்ற திரைப்படத்தில் பணியாற்றிமைக்காக 2005 இல் *ஐஐஎஃப்* (IIFA) விருதையும், டஸ் (Dus) என்ற திரைப்படத்தில் பணியாற்றிமைக்காக 2006 இல் *ஐஐஎஃப்* (IIFA) விருதுதையும் பெற்றார்.

## திரைப்படங்கள்

## மேற்கோள்கள்

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
எம். இராம்குமார்

**எம். இராம்குமார் (''M. Ramkumar'')** என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். பாபநாசம் சட்டமன்றத் தொகுதியில் இருந்து தமிழக சட்டப்பேரவைக்கு தேர்ந்தெடுக்கப்பட்டார்.

2001 ஆம் ஆண்டு தமிழ் மாநில காங்கிரசு வேட்பாளராகவும், 2006 மற்றும் 2011 சட்டமன்றத் தேர்தல்களில் இந்திய தேசிய காங்கிரசு வேட்பாளராகவும் போட்டியிட்ட இவர் 1996 முதல் 2001 வரை தஞ்சாவூர் மாவட்ட பஞ்சாயத்தின் தலைவராக இருந்தார்.

2011 தேர்தலில்  அகில இந்திய அண்ணா திராவிட முன்னேற்றக் கழகத்தின் வேட்பாளரான இரா. துரைக்கண்ணுவிடம் தோல்வியடைந்தார்.

அந்தத் தேர்தலில் அனைத்திந்திய அண்ணா திராவிட முன்னேற்றக் கழகமும் அவர்களின் கூட்டணியும் இவர் சார்ந்திருந்த காங்கிரசின் கூட்டணி கட்சியான தி. மு. க.  எதிர்க்கட்சித் தலைமை பதவியை பெறமுடியாதபடி 203 இடங்களில் வென்றன.

## தனிப்பட்ட வாழ்க்கை
இவர் 18 ஏப்ரல் 1968 இல் கும்பகோணத்தில் பிறந்தார் . இவரின் பெற்றோர் மருதப்பிள்ளை  ஜெய லட்சுமி ஆவர். இவரின் தந்தை மருதப்பிள்ளை காவல்துறை கண்காணிப்பாளராக இருந்துள்ளார். பின்னர் திருச்சி ஜமால் முகமது கல்லூரியில் இளங்கலைப் பட்டம் பெற்றார். அரசியலில் மிகுந்த ஆர்வம் கொண்ட இவர் ஜி. கே. மூப்பனார் தலைமையிலான இந்திய தேசிய காங்கிரசில் இணைந்தார்.

## அரசியல் வாழ்க்கை
1976 முதல் 1980 வரை தமிழ்நாடு காங்கிரஸ் கட்சியின் தலைவராகவும், 1980 முதல் 1988 வரை காங்கிரஸ் கட்சியின் பொதுச் செயலாளராகம் இருந்த ஜி. கே. மூப்பனாரின் தீவிர விசுவாசியாக தனது அரசியல் பயணத்தைத் தொடங்கிய இராம்குமார் மீண்டும் 1996ஆம் ஆண்டு தமிழ் மாநில காங்கிரஸ் கட்சியை (டி. எம். சி.) மூபனார் நிறுவிய போது அக்கட்சியில் சேர்ந்தார்.

இவருக்கு 1991 ஆம் ஆண்டு காங்கிரசு கட்சியின் இளைஞர் பிரிவில் பல்வேறு பொறுப்புகள் வழங்கப்பட்டன. பின்னர் 1996 இல் உள்ளாட்சி அமைப்புகளுக்கான தேர்தலில் போட்டியிட்டு மாவட்ட பஞ்சாயத்தில் முன்னணி பதவிகளை வகித்தார். பின்னர் பாபநாசம் சட்டமன்றத் தொகுதியில் வேட்பாளராகப் போட்டியிட்டு வெற்றி பெற்றார்.

மூப்பனார் குடும்பத்தின் நெருங்கிய நம்பிக்கையாளராக இருந்த இவர். ஜி. கே. மூப்பனாரின் சொந்த ஊரில் தொடர்ச்சியாக மூன்று முறை வேட்பாளராக போட்டியிட்டுள்ளார். மூப்பனார் குடும்பத்தின் நெருங்கியவராக இருந்த போதிலும் இராம்குமார் அ. தி. மு. க-வில் சேர முடிவு செய்தார்.

ஜூன் 2016 இல் இவர் மறைந்த முதலமைச்சர் **[[ஜெ. ஜெயலலிதா]]** முன்னிலையில் அகில இந்திய அண்ணா திராவிட முன்னேற்றக் கழகத்தில் சேர்ந்தார்.

இவரது கட்சிதாவல் பின்னாட்களில்தமிழ் மாநில காங்கிரஸ் கட்சியைச் சேர்ந்த பெரும்பாலான தலைவர்கள் கட்சியை விட்டு வெளியேறி அகில இந்திய அண்ணா திராவிட முன்னேற்றக் கழகத்தில் சேருவதற்கு முதல்படியாக இருந்தது.

## மேற்கோள்கள்

பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:1967 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
ஜெய்த்பூர் இராச்சியம்

**ஜெய்த்பூர் இராச்சியம் ''(Jaitpur State)'' என்பது இந்தியாவின் உத்திர பிரதேசத்திலுள்ள** பந்தேல்கண்ட் பிராந்தியத்தின் ஒரு சமஸ்தானமாக இருந்த பகுதியாகும். இது உத்தரபிரதேசத்தின் இன்றைய மகோபா மாவட்டத்தில் உள்ள ஜெய்த்பூரை மையமாகக் கொண்டிருந்த இது மாநிலத்தின் தலைநகராக இருந்தது. இப்பகுதியில் இரண்டு கோட்டைகள் இருந்தன. 

இந்த இராச்சியத்தின் கடைசி ராஜாவான கேத் சிங் எவ்வித இடையூறுகளுமின்றி ஆட்சி புரிந்து இறந்த பின்னர் 1807ல் ஜெய்த்பூர் இராச்சியம் இந்தியாவின் பிரித்தானிய கிழக்கிந்திய கம்பெனி ஆட்சியின் கீழ் கொண்டுவரப்பட்டது.

## வரலாறு.
ஜெய்த்பூர் இராச்சியம் 1731 ஆம் ஆண்டில் புகழ்பெற்ற பந்தேலா ராஜபுத்திர தலைவர் சத்ரசல் என்பவரின் மகன் ஜகத் ராயால் பன்னா மாநிலத்தின் ஒரு பகுதியாக நிறுவப்பட்டது. 1765இல் அஜைகர் மாநிலம் ஜெய்த்பூரிலிருந்து பிரிக்கப்பட்டது. மத்திய இந்தியா ஆங்கிலேயர்களின் ஆக்கிரமிப்பைத் தொடர்ந்து 1807இல் ஜெய்த்பூர் ஆங்கிலேயப் பாதுகாப்புப் பகுதியாக மாறியது. 

### மராட்டிய வெற்றி
மே 5 ஆம் தேதி, 1746 மராட்டிய தளபதிகள் மல்ஹார் ராவ் ஹோல்கர் மற்றும் ஜெயப்பா சிந்தியா ஆகியோர் ஜெய்த்பூரை முற்றுகையிட்டு அதை கைப்பற்றி லட்சுமன் சங்கர் என்பவரை நியமித்தனர். பின்னர் பேஷ்வா மற்றும் ஜகத்ராஜ் பந்தேலா இடையே ஒரு ஒப்பந்தம் கையெழுத்தானது.

1849 ஆம் ஆண்டில் ஜெய்த்பூர் இராச்சியத்தின் கடைசி அரசரான கேத் சிங், எந்தப் பிரச்சினையும் இல்லாமல் ஆட்சி புரிந்து இறந்தபோது, அந்த சமஸ்தானம் ஆங்கிலேயர்களால் இணைக்கப்பட்டது.

### ஆட்சியாளர்கள்
ஜெய்த்பூர் இராச்சியத்தின் ஆட்சியாளர்கள் 'ராஜா' என்ற பட்டத்துடன் அழைக்கப்பட்டனர்.

#### ஜெய்த்பூர் இராச்சிய இராஜாக்கள்
* 1731-1758 ஜகத் ராஜா
* 1758-1765 கீரத் சிங்
* 1765 - .... கஜராஜா
* 812-கேஸரி ராஜா
* 1812-1842 பரிசத் சிங்
* 1842-1849 கேத் சிங் (இறப்பு. 1849) 
## மேலும் காண்க
* இந்திய மன்னராட்சி அரசுகளின் பட்டியல்
* அவகாசியிலிக் கொள்கை
* பன்னா இராச்சியம்

## மேற்கோள்கள்

பகுப்பு:இந்தியாவின் மன்னராட்சிகள்
பகுப்பு:புந்தேல்கண்ட்
பகுப்பு:மகோபா மாவட்டம்
பகுப்பு:உத்தரப் பிரதேசத்தின் வரலாறு
இயூலியா ரைசு

*
*'இயூலியா எலிசபெத் ரைசு*' (*Julia Elizabeth Rice)  என்பவர் பிரித்தானிய -அமெரிக்க கணக்கீட்டு வேதியியலாளர் ஆவார். இவர் கலிபோர்னியாவின் சான் இயோசு நகரில் உள்ள ஐ. பி. எம். ஆராய்ச்சி மையத்தில்  பணிபுரிகிறார். கரிம மூலக்கூறுகளின் உருவகப்படுத்துதலில் நேரியல் அல்லாத ஒளியியல் பற்றிய ஆய்வு, குவாண்டம் வேதியியலுக்கான முல்லிகன் மென்பொருள் தொகுப்பின் வளர்ச்சி, அறிவியல் தரவு மேலாண்மை மற்றும் புள்ளிவிவர இயக்கவியலுடனான இணைப்புகள் ஆகியவை இவரது பணிகளில் அடங்கும். 

## கல்வி மற்றும் தொழில்
இயூலியா ரைசு 1960 ஆம் ஆண்டு சூலை மாதம் 10 ஆம் தேதியன்று  இங்கிலாந்தின் கேம்பிரிட்ச்சில் பிறந்தார். 1981 ஆம் ஆண்டில் இலண்டன் பல்கலைக்கழகத்தின் இராயல் ஆலோவேயில் இருந்து கணிதம் மற்றும் வேதியியலில் இளங்கலை பட்டம் பெற்றார்.  மார்ட்டின் ஆலோவே பரிசையும் வென்றார். 1985 ஆம் ஆண்டில் கேம்பிரிட்ச்சு பல்கலைக்கழகத்தில் நிக்கோலசு சி. ஏண்டி மேற்பார்வையில் கோட்பாட்டு வேதியியலில் முனைவர் பட்டம் பெற்றார்.

பெர்க்லியின் கலிபோர்னியா பல்கலைக்கழகத்தில் மூன்றாம் என்றி எஃப். சேஃபர்  உடன் முதுகலை ஆராய்ச்சிப் படிப்பிற்குப் பிறகு, கேம்பிரிட்ச்சு  நியூன்காம் கல்லூரியில் ஓர் ஆண்டு  ஆராய்ச்சியாளராக இருந்த இவர் 1988 ஆம் ஆண்டில்  ஐபிஎம் ஆராய்ச்சியில் சேர்ந்தார்.

## அங்கீகாரம்
2001 ஆம் ஆண்டில் இயூலியா ரைசு அமெரிக்க இயற்பியல் சங்கத்தின் உறுப்பினராக  பெயரிடப்பட்டார். இவ்வமைப்பின் கணக்கீட்டு  இயற்பியல் பிரிவில் இருந்து பரிந்துரைக்கப்பட்ட பின்னர், "எலக்ட்ரான் தொடர்புடன் பகுப்பாய்வு வழித்தோன்றல் முறைக்கான திறமையான வழிமுறைகளை உருவாக்குவதற்கும், துல்லியத்துடன் அதிர்வெண் சார்ந்த துருவமுனைப்புகளைக் கணக்கிடுவதற்கும் இவருக்கு வாய்ப்பு கிடைத்தது. 2003 ஆம் ஆண்டில் ஐபிஎம் தொழில்நுட்ப அகாதமியில் தேர்ந்தெடுக்கப்பட்டார். மேலும் குவாண்டம் மூலக்கூறு அறிவியலின் சர்வதேச அகாடமியின் உறுப்பினராகவும் உள்ளார்.

## மேற்கோள்கள்

## வெளி இணைப்புகள்

* https://scholar.google.com/citations?user=HHQ_FagAAAAJ Julia Rice குறியிடப்பட்ட வெளியீடுகள் கூகுள் அறிஞர்

பகுப்பு:அமெரிக்க வேதியியலாளர்கள்
பகுப்பு:பிரித்தானிய வேதியியலாளர்கள்
பகுப்பு:வாழும் மக்கள்
பகுப்பு:1960 பிறப்புகள்
1,1,1-முப்புரோமோயீத்தேன்

**1,1,1-முப்புரோமோயீத்தேன்** (*1,1,1-Tribromoethane*) என்பது C2H3Br3 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆலோ ஆல்க்கேன் என்று வகைப்படுத்தப்படும் இச்சேர்மம் மெத்தில்புரோமோபார்ம் என்ற பெயராலும் அழைக்கப்படுகிறது. வெண்மை நிறத்தில் திண்மமாகக் காணப்படுகிறது. 30 பாகை செல்சியசு வெப்பநிலையில் உருகத் தொடங்குகிறது. 

## மேற்கோள்கள்


பகுப்பு:கரிம ஆலைடுகள்
பகுப்பு:முப்புரோமோமெத்தில் சேர்மங்கள்